ידידיה גפני

250px
ידידיה (דידי) גפני (נולד ב-18 במרץ 1949 בתל אביב-יפו) הוא חוקר בכיר במחלקה לגנטיקה של צמחים במכון וולקני ופרופסור אמריטוס מאוניברסיטת בר-אילן.

== ביוגרפיה ==
גפני נולד בתל אביב לגניה ומשולם גפני, אח לארי גפני. למד בבית ספר יסודי ותיכון בתל אביב. התגייס ב-1967 לשריון ושירת בתעלה בתקופת מלחמת ההתשה. לאחר השחרור סיים גפני את לימודי התואר הראשון בביולוגיה והמשיך ללימודי מסטר ודוקטורט בביוכימיה באוניברסיטת תל אביב. בעת לימודיו זכה גפני בפרס לנדאו לתלמידים מצטיינים לשנת 1979.

ב-1981 השתלם במחלקה לנוירוביולוגיה במכון ויצמן למדע.

ב-1982 נסע לארצות הברית להשתלמות באוניברסיטת וושינגטון בסנט לואיס ובחברת סיבא גייגי שבצפון קרולינה (כיום נוברטיס).

ב-1985 חזר לישראל והשתלב בסגל החוקרים במכון וולקני. ב-1991 היה למנהלה הראשון של היחידה לביוטכנולוגיה במכון ובהמשך ניהל שש שנים את המחלקה לגנטיקה.

גפני הוא מרצה מבוקש במסגרות רבות בנושאי ההנדסה הגנטית. כמו כן הגיש סדרת הרצאות בנושא זה בגלי צה"ל.

בשנת 2008 הוכתר כחוקר השנה מטעם מכון וולקני. 

ב-2016 פרש גפני לגמלאות.

ב-יוני 2024 סיים לימודי תואר ראשון במדעי הרוח, בדגש על קולנוע באוניברסיטה הפתוחה.
==חיים אישיים==
נשוי לענת ולהם בן ובת.
== מחקריו ==
מחקריו הגנטיים של פרופסור גפני עסקו בין השאר ביצירת צמחים מהונדסים גנטית יצרני אינסולין, אינטרפרון ועוד. מאז אמצע שנות התשעים של המאה העשרים, עוסק גפני בחקר נגיפי צמחים מקבוצת הג'מיני ויצירת צמחים עמידים להם בדרך של הנדסה גנטית. כמו כן יזם הקמת פרויקט מחקר ליצירת צמחי ביו דיזל בוולקני, פרויקט המתנהל בעיקר בברזיל.

== פרסומיו ==
פרופ' גפני פרסם עשרות מאמרים מקצועיים בספרות העולמית אך גם מאמרים רבים בעברית להנחיל את המדע בצורה פופולרית לציבור.
* ידידיה גפני, הנדסה גנטית בצמחים, הוצאת משרד הביטחון בשיתוף האוניברסיטה המשודרת, 1990
* [http://telem.openu.ac.il/courses/c20237/engplant-g.htm צמחים מהונדסים], ידידיה גפני, "גלילאו", 1995
* [http://lib.cet.ac.il/Pages/item.asp?item=3857 מי יאכיל את העולם], ידידיה גפני, הספרייה הווירטואלית של מטח, 2001

<div style="direction: ltr;">
* R. K. Gaur and Yedidya Gafni, RNAi Technology, CRC Press, April 28, 2011
</div>

== קישורים חיצוניים ==

* יוטיוב, [https://www.youtube.com/watch?v=XIzqnPjBgNc לקראת כנס הנדסה גנטית], פרופ' ידידיה גפני בתוכניתם של לונדון וקירשנבאום
* יוטיוב, [https://www.youtube.com/watch?v=8IOKLLtTu14 מזון מהונדס גנטית], ידידיה גפני בתוכניתו של רפי קרסו
* יוטיוב, [https://www.youtube.com/watch?v=_NvKBnkpoEw ידידיה גפני מרצה על ביודיזל]
* יוטיוב, [https://www.youtube.com/watch?v=KYbSAn2XCT4 ידידיה גפני], בתוכנית "ערב חדש" עם דן מרגלית
* יוטיוב, [https://www.youtube.com/watch?v=xpWVvFyp93A ידידיה גפני], בתוכנית "המועדון" עם דליק ווליניץ
* יוטיוב, [https://www.youtube.com/watch?v=z8VmiWIXFss ידידיה גפני על ביודיזל], רב שיח בערוץ האקדמי של אוניברסיטת חיפה בנושא תחליפי אנרגיה
* יוטיוב, [https://www.youtube.com/watch?v=Yv51dtjW5ng ידידיה גפני], בתוכניתה של יעל דן
* יוטיוב, [https://www.youtube.com/watch?v=xp2ysHiH1Dk מהנזיר שבגן למלחמה בסרטן], הרצאתו של ידידיה גפני במכון אבשלום
* יוטיוב, [https://www.youtube.com/watch?v=w6MuyXG6mMI&feature=youtu.be ידידיה גפני מתארח] בתוכניתה של לוסי אהריש "שיחת היום"
* [https://web.archive.org/web/20160423150908/http://www.agri.gov.il/he/people/560.aspx ידידיה גפני], באתר מכון וולקני (אורכב)
* 
* 

== הערות שוליים ==

קטגוריה:בוגרי תיכון עירוני ד' (תל אביב)
קטגוריה:בעלי תואר דוקטור מאוניברסיטת תל אביב
קטגוריה:מדענים ישראלים
קטגוריה:סגל מרכז וולקני
קטגוריה:ישראלים שנולדו ב-1949